ইন্দ্ৰ বণিয়াই সৰু অৱস্থাত ভাওনাত অভিনয় কৰিছিল ৷ সমনীয়াৰ লগত ভাওনাৰ বচন মাতিছিল ৷ লাহে লাহে তেওঁ দুই-এখন নাটকতো অভিনয় কৰিবলৈ আৰম্ভ কৰে ৷ ইন্দ্ৰ বণিয়াৰ বৰদেউতাক আছিল এজন বায়ন ৷ সেইসূত্ৰেই সৰুতেই তেখেতে এক সাংস্কৃতিক পৰিৱেশ লাভ কৰিছিল৷ অসম অভিযান্ত্ৰিক প্ৰতিষ্ঠানত শিক্ষাগ্ৰহণ কৰাৰ পাছত তেওঁ পুনৰ বৰদেউতাকৰ ওচৰলৈ যায় ৷ নগাঁৱলৈ ৷ নগাঁৱত তেখেতে অসমৰ নাট্যজগতৰ দুজন বিশেষ নমস্য ব্যক্তি চন্দ্ৰ ফুকন আৰু সাৰদাকান্ত বৰদলৈৰ অভিনয়ত আকৃষ্ট হৈছিল ৷কলকাতাৰ পৰা অসমলৈ অভিনয় কৰিবলৈ অহা প্ৰখ্যাত নাট্যশিল্পী শম্ভু মিত্ৰ, উৎপল দত্ত, তৃপ্তি মিত্ৰৰ অভিনয়েও তেখেতক আকৰ্ষিত আৰু অনুপ্ৰাণিত কৰিছিল৷ ১৯৬৪ চনত তেখেতে অসম ৰাজ্যিক বিদ্যুৎ পৰিষদৰ চাকৰিত যোগদান কৰে ৷ চাকৰিৰ মাজতেই তেখেতে নাটক আৰু অসমীয়া চলচ্চিত্ৰত অভিনয় কৰি যায় ৷ ১৯৭৫ চনত তেওঁ জীৱনৰ প্ৰথমখন ছবি 'খোজ'ত অভিনয় কৰে ৷ 

অভিনয় জগতত প্ৰৱেশ
চলচ্চিত্ৰপঞ্জী
ভ্ৰাম্যমানত প্ৰৱেশ
শৈশৱ শিক্ষা আৰু পৰিয়াল